**Ministru kabineta noteikumu projekta „Grozījums Ministru kabineta 2012.gada 18.decembra noteikumos Nr.908 “Kārtība, kādā piemēro pievienotās vērtības nodokļa 0 procentu likmi preču piegādēm un pakalpojumiem, kas sniegti diplomātiskajām un konsulārajām pārstāvniecībām, starptautiskajām organizācijām, Eiropas Savienības institūcijām un Ziemeļatlantijas līguma organizācijai (NATO), un kārtība, kādā atmaksā akcīzes nodokli par Latvijas Republikā iegādātajām akcīzes precēm”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārkārtas situācija, kas noteikta ar Ministru kabineta 2020.gada 12.marta rīkojumu Nr. 103 “Par ārkārtas situācijas izsludināšanu” (turpmāk – MK rīkojums Nr.103) un ierobežojošie pasākumi, lai mazinātu COVID‑19 izplatību.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 18. decembra noteikumi Nr. 908 “Kārtība, kādā piemēro pievienotās vērtības nodokļa 0 procentu likmi preču piegādēm un pakalpojumiem, kas sniegti diplomātiskajām un konsulārajām pārstāvniecībām, starptautiskajām organizācijām, Eiropas Savienības institūcijām un Ziemeļatlantijas līguma organizācijai (NATO), un kārtība, kādā atmaksā akcīzes nodokli par Latvijas Republikā iegādātajām akcīzes precēm” (turpmāk – MK noteikumi Nr.908) paredz termiņus, kādos iesniedz šajos noteikumos noteiktās personas iesniegumu pievienotās vērtības nodokļa (turpmāk – PVN) un akcīzes nodokļa atmaksāšanai par Latvijā iegādātajām precēm un saņemtajiem pakalpojumiem, kā arī minētie noteikumi nosaka termiņus un kārtību, kādā iesniegtos iesniegumus izskata iesaistītās valsts institūcijas.Ņemot vērā MK rīkojumu Nr.103 un ierobežojošos pasākumus, lai mazinātu COVID-19 izplatību, nepieciešams paredzēt, ka MK noteikumos Nr.908 noteiktos termiņus attiecībā uz iesniegumu iesniegšanu PVN un akcīzes nodokļa atmaksāšanai par laika periodu, kurā ir izsludināta ārkārtējā situācija, lai ierobežotu Covid-19 izplatību, sāk skaitīt ar 30. dienu pēc dienas, kad beigusies minētā ārkārtējā situācija. Šāds termiņš noteikts tādēļ, ka ārkārtas situācijas apstākļos personas nevar pilnībā izmantot savas tiesības, īpaši tādos gadījumos, kad šīs personas ir atgriezušās savās mītnes valstīs, īpaši ņemot vērā to, ka iesniegums ir jāiesniedz papīra formātā kopā ar attaisnojumu dokumentu oriģināliem. Ārlietu ministrijas Valsts protokolam un Aizsardzības ministrijai ir tiesības saņemtos iesniegumus izskatīt un nosūtīt Valsts ieņēmumu dienestam 60 dienu laikā pēc minēto iesniegumu saņemšanas, un Valsts ieņēmumu dienestam attiecīgi ir tiesības pieņemt lēmumu 60 dienu laikā pēc minēto iesniegumu saņemšanas no ministrijas. Šādas tiesības ir nepieciešams noteikt, jo prognozējams, ka minētajām valsts institūcijām darba apjoms varētu pieaugt sakarā ar to, ka vienlaicīgi varētu tikt iesniegti iesniegumi par vismaz diviem ceturkšņiem. Tā kā iesniegumi nodokļa atmaksai jāiesniedz papīra formā ar pievienotiem attaisnojuma dokumentiem (rēķini, to samaksu apliecinoši dokumenti, čeki, kvītis), kuru skaits viena iesnieguma ietvaros var sasniegt pat vairākus simtus (pēc Valsts ieņēmumu dienesta līdzšinējās pieredzes ir bijuši gadījumi, kad vienam iesniegumam pievienoto attaisnojuma dokumentu skaits bija sasniedzis 700), manuāli pārbaudot katra attaisnojuma dokumenta atbilstību normatīvajiem aktiem, 30 dienu laikā izskatāmo dokumentu skaits un darba apjoms būtiski palielināsies,  radot nepieciešamību pagarināt iesniegumu izskatīšanas termiņus. Tādējādi, paredzot iesaistītām institūcijām augstāk minēto 60 dienu termiņu, tiktu novērsts risks palielināt administratīvo slogu, kas rastos, ja tiktu piemērota Administratīvā procesa likumā noteiktā vispārējā termiņu pagarināšanas kārtība, informējot katru iesnieguma iesniedzēju par termiņa pagarināšanu.Papildus tam ir jāņem vērā, ka MK noteikumos Nr.908  noteiktais iesniegumu iesniegšanas termiņi var arī daļēji sakrist ar laika periodu, kurā izsludināta ārkārtējā situācija, lai ierobežotu Covid-19 izplatību, vai arī šis termiņš var iestāties 30 dienu laikā pēc dienas, kad beigusies minētā ārkārtējā situācija, piemēram, iesnieguma iesniedzējam ir tiesības 30 dienu laikā pēc atpakaļ nosūtītā iesnieguma saņemšanas iesniegt precizēto iesniegumu. Līdz ar to maksimāli ir jāparedz visi iespējamie varianti termiņiem iesniegumu vai precizēto iesniegumu iesniegšanai, lai novērstu situāciju, ka kādam iesnieguma iesniedzējam varētu tikt saīsināts termiņš iesnieguma iesniegšanai.Tādējādi, ņemot vērā visā valsts teritorijā izsludināto ārkārtējo situāciju un ierobežojošos pasākumus, lai mazinātu COVID-19 izplatību, noteikumu projekts paredz pagarināt iesniegumu iesniegšanas un to izskatīšanas termiņus PVN un akcīzes nodokļa atmaksāšanai par Latvijā iegādātajām precēm un saņemtajiem pakalpojumiem par laika periodu, kurā ir izsludināta ārkārtējā situācija, lai ierobežotu Covid-19 izplatību. Noteikuma projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā “Latvijas vēstnesis”.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Ārlietu ministrija, Aizsardzības ministrija un Valsts ieņēmumu dienests. |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attiecas uz diplomātiskajām un konsulārajām pārstāvniecībām, starptautiskajām organizācijām un to pārstāvniecībām, Eiropas Savienības institūcijām, Ziemeļatlantijas līguma organizāciju (NATO) un tās dalībvalsts bruņotajiem spēkiem, diplomātisko un konsulāro pārstāvniecību diplomātiskajiem un konsulārajiem aģentiem, administratīvi tehnisko personālu un minēto personu ģimenes locekļiem, starptautisko organizāciju pārstāvniecību darbiniekiem, kuriem Latvijas Republikas teritorijā ir diplomātiskais statuss, kā arī uz Ārlietu ministriju, Aizsardzības ministriju un Valsts ieņēmumu dienestu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešama tūlītēja rīcība, lai nodrošinātu ierobežojošos pasākumus saistībā ar COVID‑19 izplatības mazināšanu.  |
| 2. | Sabiedrības līdzdalība projekta izstrādē | Projekts skar noteiktu personu loku un neskar sabiedrību, līdz ar to nav nepieciešama sabiedrības līdzdalība projekta izstrādē. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Aizsardzības ministrija un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Jaunas institūcijas netiks veidotas, kā arī netiek paredzēta esošu institūciju likvidācija vai reorganizācija. |
| 3. | Cita informācija | Nav |

Finanšu ministrs J. Reirs

Gunta Pužule, 67095521

Gunta.Puzule@fm.gov.lv